**Ministru kabineta noteikumu projekta “Grozījumi 2020.gada 14.jūlija noteikumos Nr.457 “Noteikumi par atbalstu Covid-19 krīzes skartajiem preču un pakalpojumu eksportētājiem krīzes seku pārvarēšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts (turpmāk – Projekts) precizē kritērijus, atbilstoši kuriem eksportējošais krīzes skartais nodokļu maksātājs var pieteikties atbalstam granta veidā darba samaksas kompensēšanai Covid-19 krīzes seku pārvarēšanai, atļaujot atbalstam pieteikties arī uzņēmumiem, kas nodarbojas ar lauksaimniecības produktu ražošanu.Noteikumi stājas spēkā ar dienu, kad oficiālajā izdevumā “Latvijas Vēstnesis” ir publicēts paziņojums par to, ka Eiropas Komisija ir pieņēmusi lēmumu par komercdarbības atbalsta saderību ar Eiropas Savienības iekšējo tirgu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, balstoties uz Covid-19 infekcijas izplatības seku pārvarēšanas likuma 2.pantu un 15.panta trešo daļu valsts tautsaimniecības drošības nodrošināšanai, kas pēc ārkārtējās situācijas beigām noregulē pasākumus Covid-19 pandēmijas valsts apdraudējuma un tā seku novēršanai un pārvarēšanai, kamēr būs nepieciešami īpaši pasākumi un atbalsta mehānisms Covid-19 apdraudējuma un tā seku novēršanai.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |      Spēkā esošā kārtība atbilstoši 2020.gada 14.jūlija noteikumos Nr.457 “Noteikumi par atbalstu Covid-19 krīzes skartajiem preču un pakalpojumu eksportētājiem krīzes seku pārvarēšanai” (turpmāk – MK noteikumi Nr.457) nosaka kritērijus un kārtību granta piešķiršanai krīzes skartajiem nodokļu maksātājiem – preču un pakalpojumu eksportētājiem (turpmāk – eksportētāji) – Covid-19 krīzes seku pārvarēšanai.Projekts paredz precizēt kritērijus, saskaņā ar kuriem eksportējošais krīzes skartais nodokļu maksātājs var saņemt MK noteikumos Nr.457 paredzēto atbalstu. Proti, atbilstoši MK noteikumu Nr.457 19.16. apakšpunktam neatbalstāmajās nozarēs ir iekļauti lauksaimniecības produktu, tostarp primārās lauksaimniecības produktu un arī lauksaimniecības produktu pārstrādes produktu ražošanas uzņēmumi. Tādējādi šo nozaru eksportējošiem uzņēmumiem ir liegta iespēja saņemt papildu atbalstu esošo darbinieku noturēšanai un darba vietu saglabāšanai pēc daļējas Covid-19 ierobežojumu atcelšanas, lai arī minētajai nozarei ir nozīmīgs īpatsvars Latvijas kopējā eksportā. Ievērojot minēto, kā arī to, ka arī Eiropas Komisijas 2020.gada 19.marta Komisijas paziņojums “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (2020/C 91 I/01) (turpmāk – pagaidu regulējums), saskaņā ar kuru MK noteikumu Nr.457 atbalsts tiek piešķirts, nenosaka, ka lauksaimniecības un to pārstrādes ražošana būtu neatbalstāmas nozares, Projekts paredz precizēt MK noteikumu Nr.457 noteiktos kritērijus par neatbalstāmajām nozarēm, pielāgojot to pagaidu regulējumā noteiktajam.Atbilstoši MK noteikumu Nr.457 19.16.apakšpunktam atbalsts nav piešķirams uzņēmumiem, kas nodarbojas ar primāro lauksaimniecisko ražošanu (atbilstoši Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk– Komisijas regula Nr. 651/2014), 2. panta 9.punktā noteiktajai definīcijai) un kas nodarbojas ar lauksaimniecības produktu ražošanu (atbilstoši Komisijas regulas Nr. 651/2014 2.panta 11.punktā noteiktajai definīcijai).Saskaņā ar pagaidu regulējuma 22.punkta e) apakšpunktu atbalsts ir piešķirams uzņēmumiem, kas nodarbojas ar lauksaimniecības produktu pārstrādi vai tirdzniecību. No pagaidu regulējumu izriet, ka atbalsts nav piešķirams primārās lauksaimniecības produktu ražotājiem vai tirgotājiem. Ievērojot minēto, Projekts paredz precizēt MK noteikumu Nr.457 19.16.apakšpunktu, tādējādi atsakoties no ierobežojuma atbalstu piešķirt uzņēmumiem, kas nodarbojas ar lauksaimniecības produktu ražošanu, un papildināt MK noteikumus Nr.457 ar 19.1punktu, kas paredz, ka atbalstu piešķir lauksaimniecības produktu pārstrādes vai tirdzniecības nozares eksportētājiem ar nosacījumu, ka uzņēmumi papildus neveic darbību primārās lauksaimniecības nozarē, tai skaitā uzņēmumu apgrozījumu neveido ienākumi no primārās lauksaimniecības produktu eksportēšanas. Vienlaikus, lai Latvijas Investīciju un attīstības aģentūra varētu pārliecināties, ka atbalsts netiks piešķirts uzņēmumiem, kas nodarbojas ar primāro lauksaimniecisko ražošanu vai tirdzniecību, un ka to apgrozījumu neveido ienākumi no primārās lauksaimniecības produktu eksportēšanas Projekts paredz noteikt, ka eksportējošais krīzes skartais nodokļu maksātājs iesniegumā papildus apliecina, ka atbilst pagaidu regulējuma 22.punkta e) apakšpunktā minētajiem kritērijiem.Papildus Projekts paredz precizēt uzņēmumiem, kas darbojas zvejniecības un akvakultūras nozarē, piešķiramo atbalsta summu. Proti, pagaidu regulējuma, saskaņā ar kuru MK noteikumu Nr.457 atbalsts tiek piešķirts, 23.punkta a) apakšpunktu, atbalsta summa nepārsniedz 120 000 EUR vienam uzņēmumam, kas nodarbojas ar zvejas un akvakultūras produktu apstrādi. Saskaņā ar Komisijas 2014. gada 27. jūnija Regulas (ES) Nr. 717/2014 par Līguma par Eiropas Savienības darbību 107. un 108. panta piemērošanu de minimis atbalstam zvejniecības un akvakultūras nozarē (turpmāk– Komisijas regula Nr. 717/2014) 2.panta 1.punkta a) apakšpunktā ietverto definīciju ar uzņēmumiem zvejniecības un akvakultūras nozarē saprot uzņēmumus, kas nodarbojas ar zvejas un akvakultūras produktu ražošanu, apstrādi un tirdzniecību. Līdz ar to pagaidu regulējumā noteiktais atbalsta summas ierobežojums attiecas uz visiem zvejniecības un akvakultūras uzņēmumiem, kā arī uzņēmumiem, kas nodarbojas ar zvejas un akvakultūras produktu apstrādi. MK noteikumu Nr.457 19.15.apakšpunkts noteic, ka atbalstu nepiešķir zivsaimniecībai un akvakultūrai atbilstoši Komisijas regulas Nr. 651/2014 1. panta 3. punkta “a” apakšpunktā noteiktajai definīcijai, kas, savukārt, noteic, ka Komisijas regulu Nr. 651/2014 nepiemēro atbalstam zvejniecības un akvakultūras nozarē, uz ko attiecas Eiropas Parlamenta un Padomes 2013. gada 11. decembra Regula (ES) Nr. 1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr. 1184/2006 un (EK) Nr. 1224/2009 un atceļ Padomes Regulu (EK) Nr. 104/2000 (35), izņemot atbalstu mācībām, atbalstu MVU piekļuvei finansējumam, atbalstu pētniecības un attīstības jomā, inovācijas atbalstu MVU un atbalstu nelabvēlīgākā situācijā esošiem darba ņēmējiem un strādājošām personām ar invaliditāti (turpmāk – Komisijas Regula Nr.1379/2013). Tādējādi no minētā izriet, ka MK noteikumi Nr.457 neizslēdz atbalsta piešķiršanu uzņēmumiem, kas nodarbojas ar zvejas un akvakultūras produktu apstrādi Komisijas Regulas Nr.1379/2013 izpratnē.Vienlaikus, neskatoties uz to, ka uz minētajiem uzņēmumiem neattiecas MK noteikumu Nr.457 19.15.apakšpunktā noteiktais atbalsta saņemšanas ierobežojums, pagaidu regulējumā noteiktais atbalsta summas ierobežojums šādiem uzņēmumiem šobrīd nav noteikts, un saskaņā ar šā brīža MK noteikumu Nr.457 regulējumu šie uzņēmumi var saņemt atbalstu līdz 800 000 euro saistītai personu grupai (pagaidu regulējums pieļauj atbalstu līdz 120 000 euro). Ievērojot minēto Projekts papildināts ar normu, kas noteic atbalsta saņēmēju – eksportētāju, kuru darbība atbilst NACE 2. red. grupai 10.2 "Zivju, vēžveidīgo un mīkstmiešu pārstrāde un konservēšana" jeb uzņēmumu, kas nodarbojas ar zvejas un akvakultūras produktu apstrādi – atbalsta apmēra maksimālo apmēru – 120 000 euro. Tādējādi ar Projektu tiek skaidri noteikts, ka uzņēmumi, kas nodarbojas ar zvejas un akvakultūras produktu apstrādi (atbilst NACE 2. red. grupai 10.2 “Zivju, vēžveidīgo un mīkstmiešu pārstrāde un konservēšana”) var pretendēt uz atbalstu līdz 120 000 euro. Savukārt, ja uzņēmums, kas nodarbojas ar zvejas un akvakultūras produktu apstrādi, vienlaikus darbojas citā nozarē, piemēram, atbalstāmajā nozarē saskaņā ar MK noteikumiem Nr.457, tad šim eksportētājam atbilstoši MK noteikumu Nr.457 20.punktam ir jānodrošina šo nozaru darbību vai izmaksu nodalīšanu. Eksportētājs, kas vienlaikus nodarbojas ar zvejas un akvakultūras produktu apstrādi un darbojas citā nozarē, var pretendēt uz atbalstu tādā apmērā, kādu to paredz MK noteikumi Nr.457 atbilstoši paredzētajiem atbalsta limitiem – par izmaksām nozarē, kas atbilst NACE 2. red. grupai 10.2 “Zivju, vēžveidīgo un mīkstmiešu pārstrāde un konservēšana”, var saņemt atbalstu līdz 120 000 euro, bet par izmaksām citā nozarē, piemēram, par izmaksām no lauksaimniecības produktu pārstrādes, eksportētājs var saņemt atbalstu līdz 800 000 euro, vienlaikus kopā par izmaksām visās nozarēs eksportētājs atbalstu var saņemt līdz 800 000 euro.Tā kā MK noteikumi Nr.457 paredz atbalstu izmantot darba samaksai darbiniekiem, ar Projektu tiek nodrošināts, ka MK noteikumi Nr.457 regulējums atbilst pagaidu regulējuma 23.punkta c) apakšpunktā noteiktajam - lauksaimniecības, zivsaimniecības un akvakultūras nozarēm piemēro atbalstu uzņēmumiem, kuri darbojas zvejniecības un akvakultūras nozarē, neattiecas ne uz vienu no atbalsta kategorijām, kas minētas Komisijas regula Nr. 717/2014 1. panta 1. punkta a)-k) apakšpunktā.Uz MK noteikumu Nr.457 noteikto atbalstu nevar kvalificēties zvejniecības un akvakultūras uzņēmumi, kas vienlaikus nodarbojas ar zvejas un akvakultūras produktu apstrādi, tas ir uzņēmumi vienlaicīgi veic darbību nozarē, kas atbilst NACE 2. red. grupai 10.2 “Zivju, vēžveidīgo un mīkstmiešu pārstrāde un konservēšana” un nozarē kas atbilst NACE 2. red. grupai 03 “Zivsaimniecība”.Ņemot vērā, ka MK noteikumi Nr.457 paredz, ka iesniegumu Latvijas Investīciju un attīstības aģentūrā eksportētājs var iesniegt līdz 2020. gada 30. septembrim, bet Projekts tiks apstiprināts un stāsies spēkā īsi pirms minētā termiņa, var rasties situācija, ka potenciālie lauksaimniecības produktu pārstrādes vai tirdzniecības nozares eksportētāji nepagūs pieteikties atbalstam. Ievērojot minēto, tiek pagarināts iesniegumu Latvijas Investīciju un attīstības aģentūrā iesniegšanas termiņš (turpmāk līdz 2020.gada 30.oktobrim).Ņemot vērā iesnieguma iesniegšanas termiņa pagarinājumu Projekts paredz attiecīgi pagarināt arī citus izrietošus termiņus:* ar Projektu tiek pagarināts termiņš, kurā atbalsta saņēmējs varēs izlietot atbalstu (turpmāk līdz 2021.gada 31.martam);
* ar Projektu tiek pagarināts termiņš, kurā varēs labprātīgi atmaksāt piešķirto neapgūto atbalstu (turpmāk līdz 15.aprīlim);
* ar Projektu tiek pagarināts termiņš, kurā Latvijas Investīciju un attīstības aģentūra varēs piekļūt Valsts ieņēmumu dienesta datubāzēm, lai pārliecinātos, ka atbalsts tiek izmantots atbilstoši mērķim MK noteikumu Nr.457 paredzētajam (turpmāk līdz 2021.gada 31.martam);
* ar Projektu tiek pagarināts termiņš, kurā uzņēmumam vērtē apgrozījuma kritumu.

Noteikumi stājas spēkā ar brīdi, kad stājas spēkā Eiropas Komisijas lēmums par komercdarbības atbalsta saderību ar Eiropas Savienības iekšējo tirgu. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Latvijas Investīciju un attīstības aģentūra |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs krīzes skartos eksportējošos uzņēmumus, kā arī Latvijas Investīciju un attīstības aģentūru. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertā tiesiskā regulējuma īstenošana tiks nodrošināta Ekonomikas ministrijas resora esošo līdzekļu un cilvēkresursu ietvaros.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar vidēja termiņa budžeta ietvaru 2022. gadam | saskaņā ar valsts budžetu kārtējam gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | 0 | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Projektam nav ietekmes uz valsts budžetu, ņemot vērā, ka atbalsta izmaksa Projektā paredzētajam saņēmēju lokam tiks nodrošināta jau sākotnēji Ministru kabineta 2020.gada 14.jūlija noteikumos Nr.457 “Noteikumi par atbalstu Covid-19 krīzes skartajiem preču un pakalpojumu eksportētājiem krīzes seku pārvarēšanai” īstenošanai paredzētā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar Projektu tiek ieviestas prasības, kas izriet no Eiropas Komisijas Pagaidu regulējuma valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (ar 2020. gada 3. aprīlī pieņemtajiem grozījumiem, 2020.gada 8.maijā pieņemtajiem grozījumiem un 2020. gada 29. jūnijā pieņemtajiem grozījumiem) (angliski - *Temporary Framework to support the economy in the context of the COVID-19 outbreak*) (turpmāk – Komisijas paziņojums) 22.punkta e) apakšpunkta. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabula** **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Projektu tiek ieviestas Komisijas paziņojuma prasības. |
| A | B | C | D |
| Komisijas paziņojuma 22.punkta e) punkts | Projekta 1.punkts par Noteikumu papildināšanu ar 9.9.apakšpunktu | Ieviests pilnībā | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |  |  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts tiks saskaņots ar Eiropas Komisiju |  |  |
| Cita informācija | Nav. |  |  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un atbalsta risinājuma steidzama ieviešana, lai mazinātu šobrīd ar regulējumu neatbalstāmajiem uzņēmumiem krīzes radītās sekas. |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas.  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Latvijas Investīciju un attīstības aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projektā ietvertā tiesiskā regulējuma īstenošana tiks nodrošināta Ekonomikas ministrijas resora esošo līdzekļu un cilvēkresursu ietvaros.  |
| 3. | Cita informācija | Nav |

**Ekonomikas ministrs J.Vitenbergs**

**Vīza:**

**Valsts sekretārs E. Valantis**